|  |
| --- |
|  |
|  |
|  |
|  |

Muinaismuistolain uudistamista valmisteleva seurantaryhmä

Kokous 2/2022

|  |  |
| --- | --- |
| Aika | Keskiviikko 22.6.2022 klo 9.00–11.40 |
| Paikka | Etäkokous Teams-sovelluksella |
| Paikalla | *Seurantaryhmän jäsenet*Hallitusneuvos Joni Hiitola, opetus- ja kulttuuriministeriö, puheenjohtaja Hallitussihteeri Matleena Haapala, ympäristöministeriöLainsäädäntöneuvos Veli-Pekka Hautamäki, oikeusministeriöPuheenjohtaja Tuomas Aslak Juuso, saamelaiskäräjätYmpäristöneuvos Jenni Hunnakko, Maa- ja metsätaloustuottajien keskusliitto MTK ryPääjohtaja Tiina Merisalo, MuseovirastoMaanmittausneuvos Markku Markkula, MaanmittauslaitosErityisasiantuntija Johanna Selkee, Suomen KuntaliittoErikoissuunnittelija Anu Vauramo, Metsähallitus*Työryhmän jäsenet*Yli-intendentti Jutta Kuitunen, MuseovirastoKulttuuriympäristön intendentti Miikka Kumpulainen, Keski-Suomen museoKulttuuriasiainneuvos Päivi Salonen, opetus- ja kulttuuriministeriöYli-intendentti Helena Taskinen, MuseovirastoNeuvotteleva virkamies Elina Vaara, oikeusministeriö*Sihteerit*Hallitusneuvos Hanna Kiiskinen, opetus- ja kulttuuriministeriöLakimies Juha Maaperä, Museovirasto Erikoistutkija Päivi Maaranen, Museovirasto |

# Kokouksen avaus ja asialistan hyväksyminen

Puheenjohtaja avasi kokouksen. Hyväksyttiin asialista.

# Edellisen kokouksen (30.3.2022) pöytäkirjan hyväksyminen

Hyväksyttiin edellisen kokouksen pöytäkirja.

# Kaavoitus ja kajoaminen maankäytön suunnittelun yhteydessä

Juha Maaperä alusti asiaa, jonka jälkeen keskusteltiin. Todettiin, että valmistelussa on ollut ajatuksena, ettei vastuumuseoille aiheutuisi uudistuksen myötä lisätyötä kaavoituskysymyksiin liittyen. Alueellisten vastuumuseoiden asiantuntija- ja viranomaisroolit on käytävä myöhemmin vielä tarkemmin läpi. Ympäristöministeriö ja Kuntaliitto antavat kaavoituskysymyksistä tarkemmat kommenttinsa elokuussa.

# Alustava lain vaikutustenarviointi

Juha Maaperä alusti asiaa, jonka jälkeen keskusteltiin muun muassa Museoviraston kaupalliseen kaivaustoimintaan liittyvistä vaikutuksista ja arkeologisen kulttuuriperinnön tietovarannon perustamiseen liittyvistä kustannusvaikutuksista.

# Rauhoitukseen liittyvät korvauskysymykset

Lakimies Juha Maaperä alusti asiasta. Pidettiin hyvänä sitä, että uudistuksessa kunnioitetaan omaisuudensuojaa.

# Arkeologisen kulttuuriperinnön etsimistä koskeva sääntely

Lakimies Juha Maaperä alusti asiaa. Pidettiin hyvänä sitä, että luonnonsuojelualueet on huomioitu luonnoksessa.

# Muut asiat

Erikoistutkija Päivi Maaranen kertoi 15.6.2022 järjestetystä arkeologien keskustelutilaisuudesta. Tilaisuuden tallenne on katsottavissa kaksi viikkoa tilaisuuden jälkeen, ja osallistujat voivat myös kommentoida heille toimitettua aineistoa 12.8.2022 asti. Kommentointiaineisto ja tilaisuuden muistiinpanot löytyvät seurantaryhmän Tiimeristä.

Lakimies Juha Maaperä eritteli koosteen työ- ja seurantaryhmän työskentelyn perusteella luonnostelluista pykälä- ja perusteluteksteistä. Kooste laitetaan Tiimeriin kommentointia varten. Kommentit pyydetään tekemään kommentointi- tai muokkausmerkinnöin 31.8.2022 mennessä.

# Kokouksen päättäminen

Todettiin, että syksyn työsuunnitelma on vielä työn alla. Syksyn kokouspäivät ilmoitetaan kesälomien jälkeen. Puheenjohtaja päätti kokouksen klo 11.40.

|  |
| --- |
| Vastaanottajat |
| Kopion saajat |